title: "Birgit Hussel"
text: "Birgit Hussel (* 20. Marts 1955) es en W\u00fcfhaur fan Weesterl\u00f6n'.\nAl fan di 90er Jaaren \u00f6n maaket j\u00fc en Diil fan di S\u00f6l'ring \u00d6nerrocht bi di S\u00f6l'ring Foriining. J\u00fc aarbert uk \u00f6n di L\u00f6nskepsreer fan di Foriining me en bik\u00f6mert h\u00f6\u00f6r \u00f6n \"Niil\u00f6n'\" (Nuur\u0111en fan Kaamp) sa us om di Eidem-F\u00fcgelkui \u00f6n Raantem. \nSenerlig sen uk di Waneringen bi Heef, diar j\u00fc fuar di S\u00f6l'ring Foriining \u00f6nber. Des skel di Liren weegi, hur'ling ja di Heef me ali Senen bigrip ken.\n\nLeewent \nBirgit Hussel es \u00f6n Hamborig-Iserbrook \u0101pwukset. Ombi 1988 k\u0101m j\u00fc naa S\u00f6l en help di Seef\u00fcglern, diar fan \u00d6\u00f6l forkl\u00fcwet wiar. T\u00f6hop me h\u00f6\u00f6r Leewentspartner waar masi fuar dit Leewent bi di Weeterkanten d\u00f6nen en uk masi Skeltern maaket. Des wiar aaftinoch fan Swinjsw\u0101le, diar jaa aaft fuar di S\u00f6l'ring Str\u00f6n' \u00f6nerwai sen.\n\nH\u00f6\u00f6r Bruarwening heer j\u00fc bi dit Alfred-Wegener-Institut \u00f6n List \u00fcs en Laboor-Asistentin fuar di Aarber diar. J\u00fc es diar uk aaft bi Heef \u00f6nerwai en nem Proowen.\n\nBal bigenti Birgit Hussel en liir di S\u00f6l'ring Spraak bi di \u00d6nerrocht fan di S\u00f6l'ring Foriining. J\u00fc k\u0101m gur me di Uurtern klaar, en sa k\u00fcr j\u00fc\u00fc bal uk di \u00fc\u0111er Skuulsters help. \u00dcs bluat jit en Skuulmaister fuar jen Kursus \u00f6nberen uur k\u00fcr, waar j\u00fc b\u00f6\u00f6ren en bigen en ain Kursus fuar di Bigensters.\nAur lung Jaaren hen jaav et da tau \"Klasen\", jen fuar Bigensters en jen fuar d\u0101nen, diar al en bet wat liirt her. Di \"taust Klas\" waar t\u00f6 des Tir fan Maike Ossenbr\u00fcggen \u00f6nerrocht.\n\n2013 heer Birgit Hussel en Komeedii-Stek fuar di Ofsl\u00fctinj fan di S\u00f6lring \u00d6nerrocht skrewen, \"Daagligs Dai bi C. P. Hansen\". Diarfan es en DVD maaket uuren, diar uk Maike Ossenbr\u00fcggen bi en \u00d6nspraak weeget.\n\nFutnooten\n\nHussel\nHussel"